แบงก์โน้ตส์
มาละเหวย มาละวา ตีกลองสามช่าแบงก์รัฐจัดให้...
16 ต.ค. 2555

จัดให้พิเศษ
มาละเหวย มาละวา ตีกลองสามช่าแบงก์รัฐจัดให้...
เสี่ยวอ-วรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ (ธอส.) ตีฆ้องร้องป่าวให้กับบรรดาคนมีสตางค์เป็นพิเศษว่า...




 
ธนาคารจัดทำโครงการเงินฝากเพื่อรายย่อย เป็นเงินฝากประจำ 4 เดือน จ่ายดอกเบี้ยสูงถึง 3% 
มีเงื่อนไขว่าต้องเปิดบัญชีขั้นต่ำรายการละ 1 หมื่นบาท ฝากสูงสุดไม่เกิน 5 ล้านบาท รับเงินฝากประจำฝากขั้นต่ำรายการละ 1 แสนบาท สูงสุดไม่เกิน 5 ล้านบาท
กำหนดสิทธิพิเศษสำหรับลูกค้า 1 รายต่อ 1 บัญชีเท่านั้น และไม่รับฝากเพิ่ม 
ใครมาไวได้ไว เริ่มตั้งแต่วันนี้-16 พ.ย.นี้เท่านั้น
ครบกำหนดปุ๊บ ปิดโครง การปั๊บ
ขอบอกว่าดอกเบี้ยที่สูงขนาดนี้ มีแต่ธนาคารขนาดเล็กเท่านั้นที่กล้าให้
หากสูงกว่านี้ก็มีเงินฝากของธนาคารอิสลามแห่งประเทศไทย (ไอแบงก์) รับเดือนรอมฎอนด้วยเงินฝากประจำ “Ramadan Offer” ฝาก 3 เดือน จ่ายผลตอบแทนสูงถึง 3.25% ฝากขั้นต่ำเพียง 1 หมื่นบาท และไม่จำกัดจำนวนครั้งในการฝาก ปิดการรับฝาก 27 ต.ค.นี้ กะกวาดเงิน 500 ล้านบาท
แบงก์รัฐจัดให้คร้าบ...